ระวัง!!!ต่างชาติชิ่งหนี
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 6 ต.ค. 2553
10 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 6 ต.ค. 2553
โดย...นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 6 ต.ค. 2553
...สุดยอดหุ้นไทย ระหว่างวันแรงขายต่างชาติทำหุ้นร่วงกว่า 11 จุด ได้รายย่อยสวนลากขึ้นปิดบวกได้ 5.06 จุด ดัชนีปิด 969.28 จุด มูลค่าซื้อขาย 36,050 ล้านบาท
...น่าตกใจ!!!! ต่างชาติเซอร์ไพรส์ ขายหนัก 2,241 ล้านบาท สถาบันขายเฉียด 1,300 ล้านบาท 
...แรงซื้อหุ้นใหญ่ โดยเฉพาะพลังงานกลุ่ม ปตท. (PTT) ชะลอ อยู่ในทิศทางเดียวกับการขายของต่างชาติ ส่งสัญญาณอะไรบางอย่างว่าตลาดหุ้นใกล้พักฐานได้หรือไม่ หลังจากซื้อติดต่อมาเป็นเดือน
...DW (ใบสำคัญแสดงสิทธิอนุพันธ์อ้างอิงหุ้นสามัญ) กลัวซะที่ไหน ต่อให้จับขังพืดเดียว 9 ตัว ที่เหลือยังมีให้ลุย ขึ้นได้แรงทุกตัวไม่มีเว้น ขอเตือนนิดเดียว ราคาขึ้นมาสูงแล้วต้องระวัง ขาลงตัดขาด ทุนให้เร็ว และศึกษาอายุของ DW ด้วย ไม่ใช่ลุยขาขึ้นอย่างเดียว 
...“จีสตีล” (GSTEEL) ล้างตัวล้างบัญชี ทุกอย่างตามที่ผู้สอบบัญชีใหม่ต้องการ ตัวเลขขาดทุนที่เพิ่มขึ้น เป็นการเคลียร์ทุกอย่างหมดหน้าตัก ปัญหาหนี้การค้า หนี้หุ้นกู้ รอล้างเพื่อให้กิจการเดินหน้าต่อ เวลานั้นพันธมิตรจะมาเอง
...มหากาพย์ศึกชิงบริหารอาคารจอดรถสนามบินสุวรรณภูมิ ระหว่างผู้ถือหุ้นของ ปาร์คกิ้ง แมเนจเม้นท์ ไม่จบง่ายๆ ซะแล้ว ปัญหาใหญ่ของกลุ่มซันไชน์ (หรือชื่อใหม่ พี พลัส พี) จะทำยังไง โจทย์ใหญ่ที่ “ชวนพิศ ฉายเหมือนวงศ์” ต้องสางตามนโยบายระมัดระวังการลงทุน
...หุ้น CGS (คันทรี่ กรุ๊ป) ผงกหัวขึ้นได้ แรงเชียร์ในหมู่นักลงทุน คาดเดากันได้ ไม่เรื่องเงินปันผล ก็ผลซื้อโบรกเกอร์นอก